Z A P I S N I K
40. sjednice Vijeća Mjesnog odbora Gornja Dubrava,
održane 29.07.2024.
u prostoru objekta mjesne samouprave Dravska 4,
s početkom u 20,00 sati





NAZOČNI ČLANOVI VIJEĆA: Ivana Jerbić, Ivica Škalfa, Slavko Klarić, Gabrijela Divković, Mirjana Šimić


NENAZOČNI ČLANOVI VIJEĆA: Siniša Senad Musić i Davor Mačukat




Predsjedava Ivana Jerbić predsjednica Vijeća.
Zapisnik vodi: Mirjana Šimić, član Vijeća.

Predsjednica konstatira da je nazočno 5 od ukupno 7 članova Vijeća, što znači
da Vijeće može pravovaljano odlučivati, te otvara 40 sjednicu Vijeća Mjesnog odbora.

Vijeće  prihvaća tekst Zapisnika 39. sjednice, održane 18. lipnja 2024. bez izmjena.



Na prijedlog predsjednice Vijeće jednoglasno uz dopunu utvrđuje



D N E V N I  R E D

1. Zahtjev za jednokratno korištenje prostora mjesne samouprave, bez naknade – donošenje zaključka
2. Prijedlog za postavljanje uspornika prometa u Dravskoj ulici – donošenje zaključka
3. Prijedlog za izgradnju odvodnog kanala u Beloslavečkoj ulici – donošenje zaključka
4. Prijedlog lokacija za postavljanje kamera za nadzor komunalnog reda – donošenje zaključka
5. Pitanja, prijedlozi i obavijesti.

 



Ad 1. Zahtjev za jednokratno korištenje prostora mjesne samouprave, bez naknade

Članovi Vijeća primili su pisani materijal uz poziv.
U raspravi sudjeluju: Ivana Jerbić, Slavko Klarić, Mirjana Šimić, Ivica Škalfa, Gabrijela Divković

Vijeće jednoglasno donosi

Z A K LJ U Č A K
o davanju na jednokratno korištenje prostora mjesne samouprave


I. Vijeće Mjesnog odbora  Gornja Dubrava odobrava jednokratno korištenje prostora u objektu mjesne samouprave, Dravska 4, Udruzi  umirovljenika, Podružnica Dubrava gornja.

II. Prostor će se koristiti 16. kolovoza 2024. od 18,00 do 22,00 sata.



Ad 2. Prijedlog za postavljanje uspornika u Dravskoj ulici

Predsjednica usmeno informira nazočne o predmetu rasprave i odlučivanja.

U raspravi sudjeluju: Ivana Jerbić, Slavko Klarić, Mirjana Šimić,Ivica Škalfa ,Gabrijela Divković

Vijeće  većinom glasova donosi  

Z A K LJ U Č A K
o prijedlogu za postavljanje uspornika prometa u Dravskoj ulici

I. Razmotren je prijedlog za postavljanje uspornika prometa u Dravskoj ulici.

II. Vijeće je suglasno s navedenim prijedlogom.

III. Ovaj Zaključak dostavlja se Vijeću Gradske četvrti Gornja Dubrava na daljnje postupanje.


Ad 3. Prijedlog za izgradnju odvodnog kanala u Beloslavečkoj ulici

Predsjednica usmeno informira nazočne o predmetu rasprave i odlučivanja.

U raspravi sudjeluju: Ivana Jerbić, Slavko Klarić, Mirjana Šimić,Ivica Škalfa ,Gabrijela Divković

 Vijeće jednoglasno donosi 


Z A K L J U Č A K
o prijedlogu za izgradnju odvodnog kanala u Beloslavečkoj ulici

I. Razmotren je prijedlog za izgradnju odvodnog kanala u Beloslavečkoj ulici.

II. Vijeće podržava navedeni prijedlog jer se iz Novačkog zavoja voda slijeva u Beloslavečku ulicu i dvorišta stanara.


Ad 4. Prijedlog lokacija za postavljanje kamera za nadzor komunalnog reda

Predsjednica usmeno informira nazočne o predmetu rasprave i odlučivanja.
Vijeće jednoglasno donosi


Z A K LJ U Č A K
[bookmark: _GoBack]o prijedlogu za postavljanje kamera za nadzor komunalnog reda

I. Razmotrena je potreba postavljanja kamera za nadzor komunalnog reda.

II. Vijeće predlaže sljedeće lokacije:

1. Parkiralište kod groblja Miroševac (desno od glavnog ulaza u groblje, kod bistroa Korablja)
2. Novačka ulica nasuprot k.br. 55a (k.č. 3666/1 k.o. Dubrava)
3. Zelena površina na Oporovečkoj ulici (nasuprot izlaza iz Topolovečke ulice, k.č. 3215/1 k.o. Dubrava) 
4. Na zelenoj površini u Ljubijskoj ulici kod DV Radost
5. Zadravečka 6 (k.č. 3666/1 k.o. Dubrava)


[bookmark: _gjdgxs]Dovršeno u 21,30 sati.

KLASA: 024-08/24-003/1502
URBROJ: 251-13-11-5/010-24-3

U Zagrebu, 29. srpnja 2024.



                                                                                           Predsjednica
                                                                                 Vijeća Mjesnog odbora
                                                                                        Gornja Dubrava

                                                                                           Ivana Jerbić
